Az eljárás rövid ismertetése:
Az eseti támogatás formájában, a kérelmező rászorultságára tekintettel nyújtható rendkívüli települési támogatás az átmenetileg nehéz anyagi helyzetbe került személy(ek) kiadásainak mérsékléséhez, közüzemi díjak támogatásához, étkezési díj támogatásához, eseti gyógyszerkiadás mérsékléséhez nyújtható alkalmanként, pénzbeli vagy természetbeni formában. 
Az eljárás jogi alapja: 
Herceghalom Község Önkormányzata Képviselő-testületének 25/2023. (XII.01.) számú, a pénzbeli és természetben nyújtott szociális ellátásokról szóló rendeletének 8 - 9. §-a. 
Illetékességi terület: Herceghalom közigazgatási területe
Benyújtandó dokumentumok:
· a „Rendkívüli települési támogatás iránti kérelem, rendkívüli élethelyzet áthidalására” nyomtatvány kitöltve,
· a kérelmező és a vele közös háztartásban élők - a kérelem benyújtását megelőző havi - nettó jövedelmét igazoló dokumentumok (pl. munkabér, családi pótlék, gyes, tartásdíj, táppénz, nyugdíj, álláskeresési támogatás)
Eljárási illetékek: Az eljárás illetékmentes
Eljárás megindítása:
A kitöltött, aláírt nyomtatványt és mellékleteit a Herceghalomi Polgármesteri Hivatalhoz szükséges benyújtani személyesen az Ügyfélszolgálaton nyitvatartási időben, eljuttatni postai úton vagy ügyfélkapun keresztül.
I. fokon döntést hozó szerv: Herceghalom Község Önkormányzata Képviselő-testületének Humán és Környezetvédelmi Bizottsága (átruházott hatáskörben)
II. fokon eljáró hatóság: Herceghalom Község Önkormányzatának Képviselő-testülete

Ügyintézés helye
Herceghalomi Polgármesteri Hivatal
2053 Herceghalom, Gesztenyés út 13.
Meszner Mónika
23/530-560; 70/332-8980
igazgatas@herceghalom.hu

